Kraftverket utnytter fallet på 407 meter fra Varaldsetvatnet. Vannet er regulert mellom 1001 og 1005 moh. Det tilføres vann fra Rødungen som reguleres mellom 1022 og 1001 moh og fra Stolsvatn-magasinet som er oppdemmet med Stolsdammen og egentlig består av en rekke mindre vann. Reguleringshøyden for Stolsvatn-magasinet er mellom 1091 og 1078 moh. Det benyttes også vann fra Bergsjø som reguleres mellom 1081 og 1071 moh. Deler av magasinene ligger i Ål kommune.